**ՀԻՄՆԱՎՈՐՈՒՄ**

**«ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ 2-ՐԴ ԵՎ 7-ՐԴ ԴԱՍԱՐԱՆՆԵՐԻ** «**ՕՏԱՐ ԼԵԶՈՒՆԵՐ» ՈՒՍՈՒՄՆԱԿԱՆ ԲՆԱԳԱՎԱՌԻ ԾՐԱԳՐԵՐԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Իրավական ակտի ընդունման անհրաժեշտությունը**

ՀՀ Տավուշի մարզի բոլոր հանրակրթական ուսումնական հաստատությունների 2-րդ, 5-րդ, 7-րդ և 10-րդ դասարաններում իրականացվեց ՀՀ կառավարության 2021 թվականի փետրվարի 4-ի N 136-Ն որոշմամբ նոր խմբագրությամբ շարադրված հանրակրթության պետական չափորոշչի և դրա հիման վրա մշակված և ՀՀ կրթության, գիտության, մշակույթի և սպորտի նախարարի 2021 թվականի ապրիլ և մայիս ամիսների համապատասխան հրամաններով հաստատված առարկայական նոր չափորոշիչների և ծրագրերի ներդրման փորձնական ծրագիրը

2021-2022 ուսումնական տարվա ավարտին փորձարկման արդյունքների հիման վրա լրամշակվել են ծրագրերը, որոնք **2023-2024 ուսումնական տարվանից կկիրառվեն ՀՀ բոլոր ուսումնական հաստատությունների 2-րդ, 5-րդ և 7-րդ դասարաններում:**

1. **Ընթացիկ իրավիճակը, կարգավորման նպատակը և ակնկալվող արդյունքը**

 Հանրակրթության ոլորտի վերջին բարեփոխումները տեղի են ունեցել շուրջ մեկ տասնամյակ առաջ: Հաշվի առնելով աշխարհում կրթական ոլորտի առաջընթացը և նոր պահանջները` անհրաժեշտություն առաջացավ ոլորտում բարեփոխումներ անելու, որի հիմքը հանրակրթության պետական չափորոշիչն է:

 **Արդյունքում ակնկալվում է սովորողների ուսումնառություն կազմակերպել պետական չափորոշչի հիման վրա մշակված առարկայական չափորոշիչներով և ծրագրերով, որոնք 2021-2022 ուսումնական տարում փորձարկվել են Տավուշի մարզում, փորձարկումից հետո ամփոփովել և լրամշակվել են և 2023-2024 ուսումնական տարվանից կկիրառվեն ՀՀ բոլոր ուսումնական հաստատությունների 2-րդ, 5-րդ և 7-րդ դասարաններում:**

«Հանրակրթության մասին» օրենքի 30-րդ հոդվածի 1-ին մասի 1-ին կետով սահմանվում է, որ կրթության պետական կառավարման լիազորված մարմինը  մշակում և հաստատում է հանրակրթական պետական **ծրագրերը**, հաստատում է հանրակրթական այլընտրանքային, այդ թվում՝ փորձարարական, հեղինակային և միջազգային հիմնական ծրագրեր, իսկ «Հանրակրթության մասին» օրենքի 7-րդ հոդվածի 4-րդ մասի 1-ին համաձայն՝ հանրակրթական պետական ծրագիրը ներառում է օրինակելի ուսումնական պլանը, **առարկայական չափորոշիչներն** ու ծրագրերը, երաշխավորված դասագրքերի ցանկը, ծրագրի իրականացումն ապահովող իրավական այլ ակտեր, հետևաբար, հաշվի առնելով, որ պետական ծրագրում ներառվող ուսումնական պլանը և առարկայական ծրագրերը հաստատված են, ուստի նախագծով սահմանված առարկայական ծրագրերը հաստատելու համար կարող են հիմք ընդունվել «Հանրակրթության մասին» օրենքի 7-րդ հոդվածի 4-րդ մասը և 30-րդ հոդվածի 1-ին մասի 1-ին կետը:

1. **Նախագծի մշակման գործընթացում ներգրավված ինստիտուտները և անձինք.**

 Հայաստանի Հանրապետության կրթության, գիտության, մշակույթի և սպորտի նախարարություն:

«Հանրակրթական ուսումնական հաստատությունների 2-րդ և 7-րդ դասարանների «Օտար լեզուներ» ուսումնական բնագավառի ծրագրերը հաստատելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ պետական բյուջեի եկամուտների նվա­զեց­ում կամ ծախսերի ավելացում չի նախատեսվում:

«Հանրակրթական ուսումնական հաստատությունների 2-րդ և 7-րդ դասարանների «Օտար լեզուներ» ուսումնական բնագավառի ծրագրերը հաստատելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ այլ նորմատիվ իրավական ակտեր ընդունելու անհրաժեշտությունը բացակայում է: